Praksisrapprt utland: Line Hystad
1. Genrell del
Praksis i utlandet, betydde for meg eit gjensyn med vakre Praha. Eg såg på da som eit privilegium å skulla få tilbringa nesten 4 veker i den flotte byen, og i tillegg få ha praksis på ein internasjonal skule. Og slik få eit innsyn i eit anna skulesystem, og hausta kunnskap frå alt det ville medføre.


Me leigde ein leilighet hjå www.praha1.no, og betalte 3750 kroner kvar. Då fekk me ein fin ikea-innreda leilighet med norsk standard, og budde kun 15 minutters gange fra hovedgata. I nærområdet vårt fann me raskt mange gode spisestader.


Frå lånekassen fekk me 2240 i stipend og 900 kroner i lån, så stipendet dekka flybillettane – noko som hjalp godt.


I god tid før avreise hadde me oppreia mail-kontakt med rektor på BISP (British International School of Prague) og fått fordelt både skule, trinn og lærar. BISP har fire locations kringom Praha. Sidan me hadde søkt to og to på utenlandspraksis, vart me delt opp slik på to skular (Kamyk og Petrini). Me fekk mogleik til å velge kva trinn og skule me ville væra på.

Saman med Hanne Christel var me på Kamyk som ligg eit stykke fra byen. For å komme oss til skulen tok me den røde metro-lina fra Floranc-stasjonen som låg rett ved leiligheta vår til Kacerov. Der tok me så buss 182/189 til Cilkova, før me tok beina fatt å gjekk ca. 7 minutt. Var me heldege tok det oss 40 min, men berekn ekstra tid, så ca 45 -50 min total reisetid.


Vil elles få anbefala dei som skal reisa om å ta eit par ekstra dagar enten før eller etter praksis, slik at dei får tid til å oppleve byen eller meir av Praha. Under praksis blir det lange dagar, og det er ikkje alltid ein er i form til å springe rundt å væra turist etter endt skuledag.
2. Hovuddel

Skuletida for elevane var frå 08.30 til 15.30 måndag til torsdag, medan dei på fredagane slutta 14:30. Skuletida var den same for alle elevane på Primary school (Year 1 – year 6). Elevane hadde snack break og utetid fra 10:00-10:30, og lunch og utetid frå 12:00-13:00. Lærarane si arbeidstid var frå 08.00 til 16.00. Me kom og gjekk samtidIg som elevane gjorde da.

Meldinga frå Høgskulen var at me skulle ha praksis i tre veker og at me første veka skulle observera, andre veka assistera og tredja veka undevisa. For vår del vart det ikkje slik, men det var noko me meir eller mindre valgte sjølv.  Me tykte dette var eit utprega høve til å få observere lærarane og dei ulike typane. Slik fekk me mange flotte ideear til opplegg, aktivitetar og tiltak til klasseromsorden. Noko me verdsatte. Rektor på Kamyk var oppteken av kva me ville og kva me ynskja. Slik vart det til at me hadde kvar sin klasse som base, eg hadde year 6M og Hanne Christel hadde year 4S. I tillegg til dette hadde me ein dag på kvart klassetrinn (year 1 – year 6). Det var interessant å sjå korleis lærarane valgte å gjera det når me var til stades, nokre ensa oss egentleg ikkje, nokre inkluderte oss i elevleiandeaktivitetar, nokre gjorde om på timeplanen slik at det vart kjekkare for oss, men for det meste vart med som ein ekstra assistent den dagen me var der, noko som var heilt greit. Elevane var tvers igjenom okey, dei søkte oss og lot oss få ta del i ting og bistå. I tillegg til dette fekk me høve til å få følge year 7 ein dag. Year 7 t.o.m. year 13 er det dei kallar for grammar school. Her såg me gode skiller på elevtypane og korleis undervisninga var lagt opp i frå primary school. Elevane har kome i tenåra og prøver seg ut litt meir, og det vert stilt større krav frå lærarane. Siste timen denne dagen hadde year 7 ein mannleg lærar som nærast tok pusten frå oss, han var så utrulig dyktig, effektiv, vennleg og tydleg godt likt hjå elevane. Veldig inspirerande og han hadde ein artig aktivitet der elevane skulle øve seg på å snakke foran andre (dei gjorde dette i små grupper) og å snakke om tema som var noko absurde eller som dei nok ikkje visste svara på som for eksempel; why toasts get burnt, why water freezes and explaining the internet. Elevane tok utfordringa og prøvde så godt dei kunne.
Eg skal glatt inrømma at eg hadde tenkt mitt når det gjald britisk skule og disiplin. Eg ahdde vel og sitt for meg uniform og stikt tone, men der tok eg feil gitt. Den disiplinen som var var vennleg om eg kan seie det slik. Elevane hadde respekt for lærarne og lærarane for elevane. Det var Mr, Miss og Mrs i omtalinga og fokus på fag og kunnskap. Eg savna vel litt den samtalene ein ofte har i den norske skulen om kvae in ahr gjort i helga eller om ein skal noko spesielt den dagen. Ein anna ting var at me ikkje kunne unngå å observere kor bevisst og konsekvent skulen var i forhold til det å markere rett eller ynskja oppførsel. ”Than you for raising you hand and wait for turn” eller ”Great how you did what i told you” eller ”Thank you all to those who now have their book son their desks.” Slik vart dei som ikkje gjorde det påminna om kva dei skulle gjere og deretter gjorde dei det. Me observerte og at lærarane bruka same teknikk for ro og orden. Begynte læraren å telje frå 10 og nedover så visste elevane at innen han var kome til 1 så skulledet væra ro. For å få oppmerksomheten klappa læararen 3 gongar i henda, og då svara elevane 3 klapp attende. Og det beste av alt var at dette funka. Til og med når eg sjølv prøvde det ut fungerte det.

Elevane uttøvde slik ein lærelyst og læreglede at eg reint vart varm om hjarta. Dei var tiltakslystne og tok utfordringar og imponerte med sin kunnskap. Då klassen min hadde om scientific forces var det ein elev som kjekt gjekk fram til white bordet (tavla) og skisserte opp fly med vinger, medan han synte og forklarte om aerodynamikken som gjorde at ein fly kan fly! Og dermed lærte eg noko nytt. Vil ta med introduksjonsdelen læraren hadde til emnet ”forces” (scientific forces). Sidan skulen bruka white board og power point i undervisninga, spara læraren tid i undervisninga med å skrive opp så mykje på tavla, noko som var ganske niftig syns eg, i tillegg til at dei bare kunne skriva over det på eit vis med overhead-pennar. Uansett, læraren hadde under overskrifta ”forces” skrive opp ti setningar med ordet forces i; ”force open the door”, ”he forced me to do it”, ”the wind forces were so high” og “may the force be with you” for å nemne nokre. Deretter skulle elevane diskutere kva av setningane som dreide seg om scientific forces. Etterpå gjekk dei igjennom setningane og deretter viste læraren nokre bileter der elevane snakka om kva typer krefter som var i bruk på dei. Under eine samtalen med rektor me hadde så trakk me fram dette led lærelysten og gleden til elevane og han trakk fram noko som heilt sikkert har innverknad for dette, nemleg det faktun at elevane veit at foreldrene satsar på dei og at det kostar ein del for å ha dei på denne skulen. Slik meinte rektor at elevane hadde meir motivasjon enn om dei bare vart putta inn på ein vanleg skule.

Skulen var elles delt inn i 4 hus, og kvar klasse var igjen delt inn i dei 4 husa. Slik vart elevane kjend med einannan på tvers av trinn og klassar, likeins fekk dei trening i å samarbeide med andre. Elevane kunne når som helst gjennom veka få ”house-points” av læararne for ulike ting, god lesing, godt arbeid, godt samarbeid, god hjelp etc. Og på slutten av kvar veke gjekk nokre av elevane rundt og samla inn alle poenga, spenninga var stor når rektor på assembly (samlingsstund i gymsalen) om måndagen kunngjorde kva hus som hadde vunne og kva hus som totalt sett hadde mest poeng. Me spurte om poenga blei brukt til noko anna enn dette, men bortsett frå at eit hus vart ’vinnar’ ved skuleåretsslutt så vart det egentleg ikkje det. Sjølv om dette opplegget tydleg fungerte som ein motivator for elevane, så stilte me spørsmålsteikn over at poenggjevnad skal væra nødvendig for å bli motivert, noko rektor forstod.

Elevdeltakinga var i heile tatt stor, dei var ivrige etter å delta i timane, til å melde seg som friviljug og flinke til å velge samarbeidspartner som dei fungerte godt med. Elevane fekk mykje ansvar og slik tok dei mykje ansvar. Dei var flinke og ivrige etter å hjelpe læraren med å dele ut papir og bøker når det trongst. Lærarane hadde variasjon i undervisninga og det var mange overganger fra pult til tavle til samling til skifte pult, men det gjekk fort og uten mykje oppstyr eller tidsbruk. Læraren min var flink til å tenke et steg framfor, mtp på snakking og oppstandelser i timar. Når nokre av elevane hadde blitt holdt igjen etter assembly fordi dei var på skulelaget i forball, så ba han ein av dei elevane om å fortelje kva det stod på lappane dei hadde fått med seg til resten av klassen. Slik vart det ikkje kviskring og uro i timen. Og om to elevar satte seg saman og ikkje greide å arbeide konstruktivt eller uroa kvarandre så spurte læararen dei, ”do you think this is a sensible thing for you two to be working together on this?”. Elevane tok det til seg og vurderte det.

Ein anna ting eg vil ta med var at me blei teke veldig godt i mot av staben på skulen. Det var to jenter der frå USA som hadde sin praksis der og dei inviterte oss med ut på middag. Kvar fredag gåt lærarane på pub og drikker øl og har det sosialt. Og det merkest at det er eit fint miljø der. Eg kjende meg veldig velkommen og hadde det flott medan eg var på Kamyk. 
3. Sluttevaluering

Eg har ikkje noko å utsetta på, bortsett frå at HiST bør ha på minnet at informasjon og papir går innom mange ledd på vegen og at slikt forsvinn litt informasjon undervegs. Og sjølv om HiST nok hadde ynskja at eg hadde hatt ansvar for meir undervisning medan eg var i utelandspraksis så vil eg få fram at eg lærar svært mykje av å observera. Likeins at ein i tidlegare praksisar ikkje har hatt høve til å observere så mykje. Eg sitt att med eit stort læringsutbytte og er takksam for at eg fekk ha høve til å få ha praksis i utlandet.
